Noul ministru al Internelor, Marcel Vela, vrea să schimbe imaginea Poliției Române.

Prima măsură va fi schimbarea denumirii poliției.

"Vreau rebranduirea Poliţiei Naţionale, care acum se numeşte Poliţia Română. Doresc s-o numim Poliţie Naţională, pentru a nu mai intra, pe acelaşi palier, în competiţie sau conflict cu Poliţia Locală. Tot respectul faţă de Poliţia Locală, am fost primar 12 ani, am construit poliţie locală în sensul că i-am găsit gardieni publici, după aceea poliţie comunitară şi poliţie locală, băieţi destoinici, dar, ca să nu se suprapună atribuţiile, cred că trebuie să clarificăm o delimitare clară între Poliţia Locală şi Poliţia Română, pe ultima s-o numim Poliţie Naţională. Asta ţine de rebranduire, ca să zic aşa...", a declarat noul ministru de Interne, conform Sindicatului Naţional al Agenţilor de Poliţie (SNAP).

Ministrul de Interne vrea să schimbe imaginea Poliției: 'Trebuie să clarificăm o delimitare clară între Poliţia Locală şi Poliţia Română'